b"\n_START_ARTICLE_\nHerculano\n_START_PARAGRAPH_\nAng Herculano o Ercolano (Italyano: Ercolano; Ingles/Latin: Herculaneum) ay isang sinaunang Romanong bayan na nasalanta sa pagputok ng bulkan noong taong 79 AD, na matatagpuan sa kinalalagyan ng kasalukuyang comune ng Ercolano, sa rehiyong Italyano ng Campania sa paanan ng Bulkang Vesubio._NEWLINE_Ito ay kilala sa paglaho nito, kasama ng Pompeya, Estabia at Oplontis, dahil sa pagputok ng Vesubio noong Agosto 24, 79 AD, na nagtabon sa mga ito ng abo at tunaw na bato, na siyang natuyo at tumigas. Ang Herculano ay may mas maraming tao kaysa Pompeya noong taong sila'y natabunan._NEWLINE_Nakaugalian na noong sinaunang panahon ang kaugnayan ng Herculano sa pangalan ng bayaning Griyego na si Herkules, isang bakas na ang lungsod ay itinatag ng mga Griyego."